text: [{"text_idx": "#000001", "text": "F\u00f8royavinur h\u00f8gra hond hja\u0301 Biden forseta"}, {"text_idx": "#000002", "text": "Fyrrverandi amerikanski sendiharrin i\u0301 Danmark, i\u00f0 hevur sto\u0301ran alsk til F\u00f8royar, f\u00e6r helst ein ty\u0301\u00f0andi sess i\u0301 Biden fyrisitingini i\u0301 Hvi\u0301tu Hu\u0301sunum"}, {"text_idx": "#000003", "text": "Poul Michelsen, fyrrverandi landssty\u0301risma\u00f0ur i\u0301 vinnu- og uttanri\u0301kisma\u0301lum her saman vi\u00f0 si\u0301num go\u0301\u00f0a vinmanni og F\u00f8royavini Rufus Gifford, fyrrverandi amerikanska sendiharranum i\u0301 Danmark, sum nu\u0301 f\u00e6r ty\u0301\u00f0andi starv i\u0301 amerikansku stjo\u0301rnini (Mynd Jan Mu\u0308ller)"}, {"text_idx": "#000004", "text": "Ta\u00f0 mundi o\u0301iva\u00f0 koma o\u0301vart a\u0301 mong i\u0301 F\u00f8royum eisini, ta\u0301 ti\u0301\u00f0indi herfyri bo\u0301rust um, at F\u00f8royavinurin Rufus Gifford kann fa\u0301a ein ty\u0301\u00f0andi leiklut i\u0301 ny\u0301ggju Biden stjo\u0301rnini, sum i\u0301 dag tekur vi\u00f0 eftir Donald Trump."}, {"text_idx": "#000005", "text": "Joe Biden, sum tekur vi\u00f0 sum forseti i\u0301 USA i\u0301 dag"}, {"text_idx": "#000006", "text": "Um nakrar fa\u0301ar ti\u0301mar tekur Joe Biden vi\u00f0 sum 46. forsetin i\u0301 USA. Vi\u00f0 hansara li\u00f0 komandi fy\u0301ra a\u0301rini fer eftir \u00f8llum at d\u00f8ma at standa F\u00f8royavinurin, fyrrverandi amerikanski sendiharrin i\u0301 Danmark, Rufus Gifford. Ho\u0301ast avger\u00f0in ikki er endalig enn, so ljo\u0301\u00f0ar, at hann er i\u0301 uppskoti at r\u00f8kja ty\u0301\u00f0andi starvi\u00f0 sum varauttanri\u0301kisra\u0301\u00f0harri og protokollstjo\u0301ri i\u0301 Hvi\u0301tu Hu\u0301sunum. Harvi\u00f0 fer hann m.a. at standa fyri samskifti USA vi\u00f0 umheimin og ta\u00f0 merkir eisini F\u00f8royar."}, {"text_idx": "#000007", "text": "Rufus Gifford var ein av ty\u0301\u00f0andi stu\u00f0lunum hja\u0301 Biden undir \u00f8llum valstri\u0301\u00f0num og eigur ti\u0301 si\u0301n part av \u00e6runi av forsetaskiftinum i\u0301 dag. No\u0301gvir f\u00f8royingar munnu minnast sama Rufus, ta\u0301 hann setti sto\u0301ra Pride tiltaki\u00f0 i\u0301 Havn n\u00f8kur a\u0301r herfyri. Og seinni eisini sum gestur hja\u0301 ta\u0301verandi landssty\u0301rismanninum i\u0301 vinnu- og uttanri\u0301kisma\u0301lum, Poul Michelsen, til sto\u0301ra ha\u0301ti\u0301\u00f0arhaldi\u00f0 a\u0301 Vaglinum a\u0301 o\u0301lavs\u00f8ku."}, {"text_idx": "#000008", "text": "Vi\u00f0 til at tryggja Obama og Biden sigrarEin av teimum f\u00f8royingum, sum hevur havt eitt serligt og t\u00e6tt tilkny\u0301ti til Rufus Gifford, er ein av F\u00f8roya mest royndu politikarum, Poul Michelsen."}, {"text_idx": "#000009", "text": "I\u0301 dag situr Poul Michelsen a\u0301 si\u0301\u00f0ulinjuni, nu\u0301 hann er farin u\u0301r politikki, og eyglei\u00f0ir, hvat m.a. fer fram i\u0301 USA i\u0301 hesum d\u00f8gum. Og hann dylur ikki fyri, at tankarnir ganga m.a. til vinmannin Rufus Gifford, sum skjo\u0301tt fer at hava ein ty\u0301\u00f0andi leiklut i\u0301 ny\u0301ggju Biden umsitingini."}, {"text_idx": "#000010", "text": "Rufus Gifford er kendur fyri at hava veri\u00f0 ein dri\u0301vmegin fyrst i\u0301 valinum av Obama og nu\u0301 aftur i\u0301 valinum av Biden. Obama sa\u0301 so sto\u0301rt i\u0301 manninum, at hann fekk sendiharrastarvi\u00f0 i\u0301 Danmark og harvi\u00f0 kom at vi\u0301sa F\u00f8royum serstakan a\u0301huga. Og nu\u0301 tekur eftirma\u00f0urin i\u0301 demokratiska flokkinum sama Rufus vi\u00f0 s\u00e6r inn i\u0301 Hvi\u0301tu Hu\u0301sini."}, {"text_idx": "#000011", "text": "Sum sendiharri fyri alt danska kongari\u0301ki\u00f0 vitja\u00f0i Rufus Gifford eisini nakrar fer\u00f0ir i\u0301 F\u00f8royum og kny\u0301tti bond her. Hann gj\u00f8rdist skjo\u0301tt hugtikin av F\u00f8royum og f\u00f8royingum undir si\u0301num vitjanum, og samb\u00e6rt Poul Michelsen, sa\u0301 hann m.a. naka\u00f0 sto\u0301rt i\u0301 stri\u0301\u00f0num her fyri at geva samkyndum somu r\u00e6ttindi sum allir a\u00f0rir borgarar i\u0301 landinum."}, {"text_idx": "#000012", "text": "I\u0301 st\u00f8\u00f0u si\u0301ni sum b\u00e6\u00f0i landssty\u0301risma\u00f0ur i\u0301 b\u00e6\u00f0i vinnu- og uttanri\u0301kisma\u0301lum sa\u0301 Poul Michelsen sto\u0301rar m\u00f8guleikar at menna samstarvi\u00f0 millum F\u00f8royar og USA og harvi\u00f0 kny\u0301ta londini t\u00e6ttari saman."}, {"text_idx": "#000013", "text": "Og ti\u0301 var\u00f0 ta\u00f0 eisini sera k\u00e6rkomi\u00f0 fyri hann at kunna samskifta vi\u00f0 amerikanska sendimannin i\u0301 Danmark, sum ju\u0301 eisini hev\u00f0i F\u00f8royar sum si\u0301tt arbei\u00f0s\u00f8ki. Men so kom ny\u0301ggjur forseti i\u0301 Hvi\u0301tu Hu\u0301sini, og Rufus var\u00f0 avloystur av sendikvinnu sett av Trump forseta."}, {"text_idx": "#000015", "text": "Amerikanski flotama\u0301lara\u0301\u00f0harrin Ray Mabus vitja\u00f0i i\u0301 F\u00f8royum n\u00f8kur a\u0301r herfyri og hev\u00f0i fund vi\u00f0 ta\u0301verandi landssty\u0301rismannin i\u0301 uttanri\u0301kisma\u0301lum Poul Michelsen. Ta\u00f0 man eisini hava veri\u00f0 fyrstu fer\u00f0, at amerikanskur ra\u0301\u00f0harri hevur vitja\u00f0 her."}, {"text_idx": "#000016", "text": "L\u00f8gdu lunnar undir samstarvsavtaluNu\u0301 ta\u00f0 so fr\u00e6ttist, at Rufus Gifford skal hava ein ty\u0301\u00f0andi leiklut i\u0301 ny\u0301ggju demokratisku fyrisitingini undir Joe Biden spurdi Portalurin Poul Michelsen, hvat hann heldur um samstarvi\u00f0 vi\u00f0 sendimannin og nu\u0301 eisini u\u0301tnevningina av hesum ty\u0301\u00f0andi F\u00f8royavininum til at gerast ein h\u00f8gra hond hja\u0301 ny\u0301ggja forsetanum."}, {"text_idx": "#000017", "text": "\u201cRufus og eg h\u00f8vdu avtala\u00f0 at gerast skuldi ein ny\u0301ggj samstarvsavtala millum F\u00f8royar og USA, har F\u00f8royar fingu eitt beinlei\u00f0is samstarv vi\u00f0 USA, b\u00e6\u00f0i parlamentariskt og fyrisitingarligt. Bara at samskifta gj\u00f8gnum danskar politikarar mettu vit ikki var r\u00e6tti vegurin. Hesum ho\u0301va\u00f0i ikki ny\u0301ggja sendifo\u0301lkinum. Ta\u0301 so amerikanski flotama\u0301lara\u0301\u00f0harrin, Ray Mabus, vitja\u00f0i i\u0301 F\u00f8royum fyri umlei\u00f0 fy\u0301ra a\u0301rum si\u0301\u00f0ani, nevndi hann, at virksemi\u00f0 kring F\u00f8royar fo\u0301r at tvi\u0301faldast innan stuttan ti\u0301\u00f0 orsaka\u00f0 av polariseringini millum eystur og vestur. A\u0301hugin fyri at hava eitt t\u00e6ttari samskifti og samstarv beinlei\u00f0is millum USA og F\u00f8royar, heldur Poul Michelsen, k\u00f8lna\u00f0i to\u0301 eftir, at Rufus var\u00f0 avloystur, men hevur ta\u00f0 so tiki\u00f0 seg upp aftur seinni."}, {"text_idx": "#000018", "text": "\u201cVit vildu hava eina sendistovu, og hon skuldi vera i\u0301 New York heldur enn i\u0301 Washington, m.a. ti\u0301 ST-felagsskapurin heldur til har og harvi\u00f0 kundi ta\u00f0 vera grundarlag fyri samstarvi vi\u00f0 mong onnur lond eisini. Samstarvi\u00f0 skuldi so fyrst og fremst snu\u0301gva seg um handil."}, {"text_idx": "#000019", "text": "Eg ivist onga l\u00f8tu i\u0301, at Rufus Gifford hevur lagt F\u00f8royar aftrat si\u0301num hjarta\u00f0. Eisini ti\u0301 hann visti, hvat stri\u0301\u00f0 vit i\u0301 F\u00f8royum h\u00f8vdu havt fyri at fa\u0301a vi\u00f0urkenning fyri ti\u0301 li\u0301vssti\u0301li, sum hann nu\u0301 einafer\u00f0 var\u00f0 noyddur at hava.Ta\u00f0 hev\u00f0i hann sto\u0301ra vir\u00f0ing fyri. Eg hev\u00f0i varhugan av ta\u0301, at hann kundi spa\u00f0a til at gera okkum f\u00f8royingar til ein verdugan partnara hja\u0301 teimum, og ti\u0301 helt eg eisini, at vit skuldu strongja a\u0301 at fa\u0301a eina sendistovu i\u0301 USA a\u0301\u00f0renn I\u0301srael. Sja\u0301lvur meti eg USA at hava st\u00f8rri ty\u0301dning fyri okkum ikki minst geopolitiskt eftir vaksandi ra\u00f0festingina av Arktis og handilsligt, nu\u0301 amerikanski markna\u00f0urin er so sto\u0301rur.\u201d"}, {"text_idx": "#000020", "text": "Gott vi\u00f0 F\u00f8royavini i\u0301 Hvi\u0301tu Hu\u0301sunumPoul Michelsen vo\u0301nar, at F\u00f8royar og f\u00f8royskir politikarar fara at ra\u00f0festa USA h\u00e6gri i\u0301 framti\u0301\u00f0ini, og kann ein F\u00f8royavinur sum Rufus Gifford i\u0301 Hvi\u0301tu Hu\u0301sunum vera vi\u00f0 til at skunda undir eina sli\u0301ka tilgongd, ta\u0301 vil hetta vera gott fyri allar partar og ikki minst fyri F\u00f8roya framti\u0301\u00f0."}, {"text_idx": "#000021", "text": "To\u0301 v\u00e6lvitandi um at Rufus Gifford fyrst og fremst fer at virka sum professionellur emb\u00e6tisma\u00f0ur. Men av ti\u0301 at hann kennir F\u00f8royar kanska betri enn mong i\u0301 USA, kann hann gera naka\u00f0 gott fyri F\u00f8royar, solei\u00f0is at vit undir eini Biden-stjo\u0301rn fa\u0301a eitt beinlei\u00f0is samstarv vi\u00f0 diplomatii\u00f0 og politisku skipanina i\u0301 USA \u2013 og har vit kunnu hava okkara fo\u0301lk har yviri og harvi\u00f0 fingi\u00f0 eitt betri beinlei\u00f0is samskifti og samband vi\u00f0 USA, enn ta\u00f0 vit hava gj\u00f8gnum ta donsku skipanina. Ty\u0301dningurin at hava eitt beinlei\u00f0is samstarv vi\u00f0 USA ma\u0301 fa\u0301a h\u00e6gstu ra\u00f0festing, nu\u0301 vit longu hava sendistovur i\u0301 b\u00e6\u00f0i Kina og Russlandiheldur hesin royndi f\u00f8royski politikarin."}, {"text_idx": "#000022", "text": "Poul Michelsen heldur sja\u0301lvur, at ta\u00f0 kann vera gott fyri F\u00f8royar at eiga ein F\u00f8royavin sum Rufus Gifford i\u0301 Hvi\u0301tu Hu\u0301sunum, nu\u0301 hann kennir so no\u0301gv til F\u00f8royar og f\u00f8roysk vi\u00f0urskifti, og hann vo\u0301nar, at okkara verandi og komandi politikarar og emb\u00e6tisfo\u0301lk fara at gera bru\u0301k av hesum m\u00f8guleikanum i\u0301 tann mun ta\u00f0 ber til."}, {"text_idx": "#000023", "text": "A\u0301hugin hja\u0301 USA fyri Arktis og harvi\u00f0 eisini F\u00f8royum, heldur hann, eigur at kunna tengjast saman vi\u00f0 f\u00f8royska a\u0301huganum og ynskinum um at fa\u0301a betri og meira beinlei\u00f0is samband til USA eitt nu\u0301 a\u0301 handils- og markna\u00f0ar\u00f8kinum."}, {"text_idx": "#000025", "text": "\u201cHann gr\u00e6t so r\u00f8rdur var hann at standa undir tinghu\u0301sinum a\u0301 o\u0301lavs\u00f8ku og hoyra sangin har. Hann hevur ikki gloymt F\u00f8royar, og ta\u00f0 kemur hann onganti\u0301\u00f0 at gera. Hvussu man so kann bru\u0301ka hetta veldst alt um, hvat vit kunnu fa\u0301a danir til at vi\u00f0urkenna av okkara samstarvi vi\u00f0 USA. Higartil hava vit so ikki hava nakrar for\u00f0ingar at fa\u0301a etablera\u00f0 okkum vi\u00f0 sendifo\u0301lki a\u00f0rasta\u00f0ni, og ti\u0301 dugi eg ikki at si\u0301ggja, at ta\u00f0 ikki skal bera til i\u0301 USA eisini."}, {"text_idx": "#000026", "text": "Spurningurin er so eisini, hvat vit i\u0301 F\u00f8royum vilja satsa uppa\u0301 i\u0301 einum samstarvi vi\u00f0 ny\u0301ggju stjo\u0301rnina i\u0301 USA. Lei\u00f0in at ganga, heldur fyrrverandi landssty\u0301risma\u00f0urin, er m.a. tann, at F\u00f8royar kunnu etablera seg i\u0301 USA vi\u00f0 handli sum grundarlag og sum vi\u00f0 ti\u0301\u00f0ini kundi ment seg hartil, at man bleiv partur av einum ri\u0301kjafelagsskapi, har vit fingu okkara sja\u0301lvst\u00f8\u00f0uga m\u00f8guleika at virka a\u0301 uttanri\u0301kispolitiska \u00f8kinum og ikki bru\u0301ka alla orkuna uppa\u0301 at stri\u0301\u00f0ast vi\u00f0 danir um, hvat man kann og ikki kann.\u201d"}, {"text_idx": "#000029", "text": "\u201cReint menniskjansliga da\u0301mar m\u00e6r ikki Trump og hansara li\u0301vsa\u0301sko\u00f0an, og haldi ikki hann er v\u00e6l grunda\u00f0ur, me\u00f0an Biden kann taka uppaftur ta a\u0301byrgd at vera samskipari av heimspolitikki og vera v\u00e6l vi\u00f0 tey lond, sum vit hava fyri ney\u00f0ini til tess at halda spenninginum i\u0301 heiminum ni\u00f0ri a\u0301 einum haldf\u00f8rum st\u00f8\u00f0i."}, {"text_idx": "#000030", "text": "Trump hev\u00f0i ta\u00f0 fyri at klandrast og pi\u0301ska alt uppi\u0301 svart og hvi\u0301tt, og ta\u00f0 gj\u00f8rdi hann b\u00e6\u00f0i uttan fyri USA og inni i\u0301 USA. So eg havi onganti\u0301\u00f0 hildi\u00f0, at tann ma\u00f0urin uppa\u0301 nakran ma\u0301ta egna\u00f0i seg til at lei\u00f0a ta\u00f0 landi\u00f0, sum vit skulu hella okkum uppat og sum skuldi umbo\u00f0a ta\u00f0 fr\u00e6lslyndi, sum fo\u0301lk og menniskju skulu hava. Eg kenni ov li\u0301ti\u00f0 til Biden men havi a\u0301lit a\u0301, at amerikanskur politikkur fer at broyta seg no\u0301gv, nu\u0301 Trump fer. Giti vit fara at si\u0301ggja republikanska flokkin fara i\u0301 tvi\u0301ningar. M\u00e6r da\u0301mar v\u00e6l, at ta\u00f0 kemur ein ma\u00f0ur sum Biden til r\u00e6\u00f0i\u00f0 og sum i\u0301 hvussu er kann sameina ein sto\u0301ran part av USA og uttan iva langt inn i\u0301 republikanska flokkin eisini, me\u00f0an tann ekstremi og a\u0301byrgdarleysi politikkurin, sum Trump hevur f\u00f8rt, fer i\u0301 ruskspannina onganti\u0301\u00f0 ov skjo\u0301tt.\u201d"}, {"text_idx": "#000031", "text": "Poul Michelsen, sum sja\u0301lvur hevur vitja\u00f0 USA, heldur amerikanarar vera eitt sera fryntligt og v\u00e6lviljandi fo\u0301lk, men sum ti\u0301verri eisini oftani eru illa upply\u0301st og sera go\u0301\u00f0tru\u0301gvin og ti\u0301 eisini l\u00f8tt at manipulera. Ju\u0301st ti\u0301 hevur ta\u00f0 eisini veri\u00f0 l\u00e6tt hja\u0301 einum perso\u0301ni sum Trump at \u00f8sa fo\u0301lk upp og fa\u0301a undirt\u00f8ku."}, {"text_idx": "#000032", "text": "Ta\u00f0 er so eisini ein sannroynd, at mangir amerikanarar hava onganti\u0301\u00f0 veri\u00f0 uttan fyri USA ella si\u0301n egna heimstat, og harvi\u00f0 ikki kenna no\u0301g v\u00e6l, hvussu eitt nu\u0301 lond i\u0301 Evropa ver\u00f0a sty\u0301rd. Eg r\u00e6\u00f0ist ein perso\u0301n, sum kann reka fo\u0301lk a\u0301 henda ha\u0301tt, sum Trump hevur gj\u00f8rt. Hann hevur ikki gj\u00f8rt s\u00e6r no\u0301g greitt, at hann hevur veri\u00f0 ein av heimsins lei\u00f0arum vi\u00f0 sto\u0301rari a\u0301byrgd."}, {"text_idx": "#000033", "text": "Stri\u0301\u00f0ast ov no\u0301gv innanhy\u0301sisTa\u0301 vit spyrja fyrrverandi uttanri\u0301kisra\u0301\u00f0harran, hvussu F\u00f8royar kunnu fa\u0301a st\u00f8rri r\u00e6ttindi a\u00f0rasta\u00f0ni so sum i\u0301 USA undir ny\u0301ggja forsetanum, heldur hann fyri, at okkara trupulleikar liggja ikki uttanlands. Ta\u00f0 er okkara stri\u0301\u00f0 innanhy\u0301sis, sum ger, at vit ikki hava st\u00f8rri r\u00e6ttindi u\u0301ti i\u0301 heimi. Vo\u0301ru vit eitt li\u0301ti\u00f0 sindur meira samd um, hvat vit vilja, so hev\u00f0i Danmark gingi\u00f0 vi\u00f0 til at lati\u00f0 okkum st\u00f8rri a\u0301virkan og r\u00e6ttindi, men ta\u00f0 er okkara egna split i\u0301 F\u00f8royum, sum ger, at vit ikki fa\u0301a teir fyrimunir sum ein felagsskapur sum okkara hev\u00f0i kunna\u00f0 fingi\u00f0 fyrimunir av. Ta\u00f0 sny\u0301r seg um at gera okkum til ein verdugan partnara i\u0301 einum ri\u0301kjafelagsskapi, uttan at tosa um loysing."}, {"text_idx": "#000034", "text": "Poul Michelsen heldur annars fyri, at vit eftir hansara tykki hava allarbestu vi\u00f0urskifti vi\u00f0 danir. Teir eru avgj\u00f8rt ta\u00f0 fr\u00e6gasta vali\u00f0 av \u00f8llum londum i\u0301 heiminum til at vera partur av, men teir mugu eisini syrgja fyri, at vit vera ein verudugur partnari i\u0301 einum felasskapi."}, {"text_idx": "#000035", "text": "Nu\u0301 Biden stjo\u0301rnin tekur vi\u00f0 hv\u00f8rja l\u00f8tu vo\u0301nar Poul Michelsen, at uppaftur st\u00f8rri dentur fer at ver\u00f0a lagdur fra\u0301 f\u00f8royskari si\u0301\u00f0u at menna samvinnuna vi\u00f0 USA, og hann dylur ikki fyri, at hann her hugsar eisini um gj\u00f8gnum USA at fa\u0301a \u00f8kt um sja\u0301lvsvir\u00f0ingina millum f\u00f8royingar at fa\u0301a st\u00f8rri ra\u0301saru\u0301m og avger\u00f0arr\u00e6tt - sum ein virdur partur av einum ri\u0301kjafelagsskapi - b\u00e6\u00f0i a\u0301 ti\u0301 handilspolitiska og ti\u0301 uttanri\u0301kispolitiska \u00f8kinum, \u00f8llum til gagns."}, {"text_idx": "#000036", "text": "Ma\u00f0urin, sum man hava r\u00f8kt flest politiskar sessir i\u0301 si\u0301ni ti\u0301\u00f0, Poul Michelsen, fyrst sum borgarstjo\u0301ri i\u0301 h\u00f8vu\u00f0ssta\u00f0num, si\u0301\u00f0ani sum l\u00f8gtingsma\u00f0ur og loksins sum landssty\u0301risma\u00f0ur, fylgir framhaldandi v\u00e6l vi\u00f0, hvat hendir b\u00e6\u00f0i a\u0301 heimliga og altjo\u0301\u00f0a pallinum, og hann ynskir teimum, sum i\u0301 dag hava politiska a\u0301byrgd, b\u00e6\u00f0i i\u0301 samgongu og andst\u00f8\u00f0u go\u0301\u00f0a eydnu vi\u00f0 arbei\u00f0inum."}, {"text_idx": "#000037", "text": "Og si\u0301\u00f0ani sendir hann eisini eina heilsan til ny\u0301ggja amerikanska forsetan og alt ta\u00f0 amerikanska fo\u0301lki\u00f0."}, {"text_idx": "#000042", "text": "Mest lisi\u00f0 a\u0301 dagur.fo La Garonne kemur aftur til F\u00f8roya Innanlands Myndir: Fi\u0301ggjarlo\u0301gin 2024 l\u00f8gd fram 64 millio\u0301nir kro\u0301nur i\u0301 halli i\u0301 2024 Innanlands Eingin fo\u0301lkaska\u00f0i men bilarnir fo\u0301ru illa Innanlands Skuldin ver\u00f0ur undir eina a\u0301li\u0301kning vi\u00f0 a\u0301rslok 2024 Innanlands Allir by\u0301ra\u0301\u00f0slimirnir i\u0301 sama valbo\u0301lk Innanlands Ri\u0301kiligt av pengum til verkfall i\u0301 langa ti\u0301\u00f0 Innanlands Eiv\u00f8r ger sa\u0301ttma\u0301la vi\u00f0 Season of Mist Mentan"}, {"text_idx": "#000043", "text": "La Garonne kemur aftur til F\u00f8roya"}, {"text_idx": "#000044", "text": "Myndir: Fi\u0301ggjarlo\u0301gin 2024 l\u00f8gd fram"}, {"text_idx": "#000045", "text": "64 millio\u0301nir kro\u0301nur i\u0301 halli i\u0301 2024"}, {"text_idx": "#000047", "text": "Skuldin ver\u00f0ur undir eina a\u0301li\u0301kning vi\u00f0 a\u0301rslok 2024"}, {"text_idx": "#000048", "text": "Allir by\u0301ra\u0301\u00f0slimirnir i\u0301 sama valbo\u0301lk"}, {"text_idx": "#000054", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]